ওলাঁপিক দ্য মার্সেইএই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (অলিম্পিক মার্সেই নামেও পরিচিত) ফরাসি পেশাদার ফুটবল দল। এই ক্লাবটি বর্তমানে ফ্রান্সের শীর্ষ স্তরের ফুটবল লিগ লিগ ১-এ খেলে। এই ক্লাবটি ১৮৯৯ সালে প্রতিষ্ঠিত হয়েছে। এটি ফ্রান্সের ফুটবলের সর্ববৃহৎ এবং সবচেয়ে বেশি সাফল্যধারী ক্লাব। ওলাঁপিক মার্সেই তাদের সকল হোম ম্যাচ মার্সেইয়ের স্তাদ ভেলোদ্রোমে খেলে থাকে; যার ধারণক্ষমতা হচ্ছে ৬৭,৩৯৪। বর্তমানে এই ক্লাবের ম্যানেজারের দায়িত্ব পালন করছেন আন্দ্রে ভিয়া-বোয়া এবং সভাপতির দায়িত্ব পালন করছেন জাক-অঁরি এরো। ফরাসি গোলরক্ষক স্তিভ মঁদন্দা এই ক্লাবের অধিনায়কের দায়িত্ব পালন করছেন।  এই ক্লাবটি ১০টি লিগ শিরোপা (৯ বার লিগ ১), ১০টি কুপ দ্য ফ্রঁস এবং তিনটি কুপ দ্য লা লিগ জয় করেছে। ১৯৯৩ সালে কোচ রেমোঁ গোতলের অধীনে দলটি এসি মিলানকে ১-০ গোলে হারিয়ে প্রথম এবং একমাত্র ফরাসি ক্লাব হিসেবে উয়েফা চ্যাম্পিয়নস লিগ শিরোপা অর্জন করে। ২০১০ সালে মার্সেই প্রায় ১৮ বছর পর তাদের সাবেক ক্যাপ্টেনের দিদিয়ে দেশঁর অধীনে লিগ ওয়ান শিরোপা জিতে।   ইতিহাস  ফরাসি ক্রীড়া কর্মকর্তা রনে দ্যুফোর দ্য মঁতমিরাই ১৮৯২ সালে ওলাঁপিক দ্য মার্সেই প্রতিষ্ঠা করেন। প্রতিষ্ঠার পরের পাঁচ বছর দলটি স্পোর্টিং ক্লাব, ইউএস ফোসেন ও ফুটবল ক্লাব দ্য মার্সেই নামে পরিচিত ছিল। ১৮৯৯ সালে মার্সেই শহরের প্রতিষ্ঠাবার্ষিকীতে ওলাঁপিক দ্য মার্সেই নামটি গৃহীত হয়, ওলাঁপিক নামটি এসেছে প্রাচীন অলিম্পিক গেমস থেকে।   ল্য ক্লাসিক   থাম্ব|200px|২০০৭ সালে পিএসজি ও ওএমের মধ্যকার একটি ম্যাচ ল্য ক্লাসিক হল পারি সাঁ-জেরমাঁ ও ওলাঁপিক দ্য মার্সেইয়ের মধ্যে অনুষ্ঠিত প্রতিযোগিতামূলক ফুটবল ম্যাচ। ল্য ক্লাসিক শব্দটি রিয়াল মাদ্রিদ ও বার্সেলোনার মধ্যে অনুষ্ঠিত এল ক্লাসিকোর আদলে নামকরণ করা হয়েছে। সকল খেলার বড় প্রতিযোগিতার মত পিএসজি ও মার্সেইয়ের মধ্যকার প্রতিযোগিতাও মাঠের বাইরে বিরাজমান। ফরাসি এই ক্লাসিকোর ঐতিহাসিক, সাংস্কৃতিক ও সামাজিক গুরুত্ব রয়েছে, যা একে কেবল একটি ফুটবল খেলা থেকেও বেশি কিছু হিসেবে প্রতিষ্ঠিত করেছে। পিএসজি ফ্রান্সের রাজধানী ও উত্তরে অবস্থিত এবং মার্সেই ভূমধ্যসাগরীয় উপকূলে দেশটির দক্ষিণ দিকে অবস্থিত হওয়ায় এই প্রতিযোগিতাকে "উত্তর বনাম দক্ষিণ" হিসেবেও অভিহিত করা হয়। পিএসজি ও মার্সেই কেবল দুটি ফরাসি ক্লাব যারা ইউরোপীয় শিরোপা জিতেছে, তন্মধ্যে মার্সেই ১৯৯৩ সালে উয়েফা চ্যাম্পিয়নস লিগ এবং পিএসজি ১৯৯৬ সালে উয়েফা কাপ উইনার্স কাপ জয় করে। সাম্প্রতিক উত্থান-পতন সত্ত্বেও, পিএসজি ও মার্সেইয়ের মধ্যে তুমুল প্রতিযোগিতা বিরাজমান, যা এই ম্যাচটিতে বিশেষ পরিবেশ সৃষ্টি করতে সাহায্য করে। "ল্য ক্লাসিক" ''ল্য ক্লাসিকো" নামেও পরিচিত।   সম্মাননা  মার্সেই দশবার ফরাসি জাতীয় চ্যাম্পিয়নশিপ জয় করেছে, তন্মধ্যে নয়টি লিগ ওয়ান শিরোপা। মার্সেই ১০টি শিরোপা জয় করে কুপ দ্য ফ্রঁস শিরোপা জয়ের দিক থেকে দ্বিতীয়। মার্সেই ১৯৭২ ও ১৯৮৯ সালে দুইবার চ্যাম্পিয়নশিপ ও কাপ ডাবল জিতেছে। তারা একমাত্র ফরাসি দল হিসেবে ১৯৯৩ সালে উয়েফা চ্যাম্পিয়নস লিগ শিরোপা অর্জন করে।   টীকা    তথ্যসূত্র    বহিঃসংযোগ     Official site   A Jamais Pour L'OhèMe !   LePhoceen – first E-media of Marseille    Supporters de Marseille   OMplanète – Best of Marseille (unofficial site)    Marseille fans worldwide (unofficial site)   OM-Passion (unofficial site)   Fabulous (unofficial site)   Olympique Marseille Fansite   Tapiomca's board Olympique Marseille & Bernard Tapie Fansite (unofficial site)   Olympique Marseille History   OM Vista (unofficial site)    Olympique Marseille formations at football-lineups   Videoblog – Ultras of OM   - Yankees supporter's group official website    - Droit Au But (unofficial site)  বিষয়শ্রেণী:১৮৯৯-এ প্রতিষ্ঠিত বিষয়শ্রেণী:ফ্রান্সের ফুটবল ক্লাব বিষয়শ্রেণী:লিগ ১-এর ক্লাব বিষয়শ্রেণী:জি-১৪-এর ক্লাব বিষয়শ্রেণী:উয়েফা চ্যাম্পিয়নস লিগ বিজয়ী ক্লাব বিষয়শ্রেণী:১৮৯৯-এ প্রতিষ্ঠিত ফুটবল ক্লাব বিষয়শ্রেণী:১৮৯৯-এ ফ্রান্সে প্রতিষ্ঠিত